સરકારની લઘુમતીનો ફાયદો ઊઠાવી વિપક્ષી દાદાગીરીની ઘોંસ જમાવે છે અને પ્રચંડ જનાદેશ હોવા છતાં, લોકસભામાં બહુમતી હોવા છતાં રાજ્યસભામાં બહુમતીના અભાવે સરકાર ધાર્યું કામ કરાવી શકતી નથી. દા. ત. ટ્રિપલ તલાકના કિસ્સામાં મુસ્લિમ મહિલાને તરછોડી દેવી એ ફોજદારી ગુનો ગણાશે અને આવા કેસમાં પતિને ત્રણ વર્ષની સજા થઈ શકે એ કાયદો રાજ્યસભાએ પસાર થવા દીધો નહીં અને લોકસભાનું વિસર્જન થઈ ગયું એટલે હવે નવેસરથી એ વિધેયક લોકસભામાં રજૂ કરવું પડ્યું છે.